KLASA: 410-03/23-01/02

URBROJ: 2117-03-23-5

B. Polje, 21.11.2023.

Na temelju članka 57. stavak 3. Zakona o porezu na dohodak ("Narodne novine", br. 115/16., 106/18.,121/19.,32/20.,138/20.i151/22), članka2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, br. 1/19., 1/20., 138/20., 1/21. i156/22.) i članka 37. stavak 1. točka 23. Statuta Općine Mljet ("Službeni glasnik Općine Mljet",br.2/21 i 5/21-ispr..),Općinsko vijeće Općine Mljet na svojoj 22.sjednici održanoj dana 21. studenog 2023.godine donijelo je

# ODLUKU

**o visini paušalnog poreza za djelatnosti iznajmljivanja i smještaja u turizmu na području Općine Mljet**

# Članak1.

1) Ovom Odlukom o visini paušalnog poreza za djelatnosti iznajmljivanja i smještaja u turizmu na području Općine Mljet (u daljnjem tekstu: Odluka) određuje se visina paušalnog poreza po krevetu u sobama, apartmanima i kućama za odmor, smještajnoj jedinici u kampu i/ili kamp-odmorištu, te smještajnoj jedinici u objektu za robinzonski smještaj koji se nalaze na području Općine Mljet.

# Članak2.

2) Visina paušalnog poreza iz članka 1. ove Odluke određuje se u iznosu kako slijedi:

1. 79,00 eura po krevetu ili smještajnoj jedinici u naselju Pomena u kojima se obavlja djelatnost iznajmljivanja i smještaja u turizmu;
2. 70,00 eura po krevetu ili smještajnoj jedinici u naseljima Goveđari, Polače, Kozarica, Ropa, Babino Polje, Sobra, Prožurska Luka, Okuklje i Saplunara u kojima se obavlja djelatnost iznajmljivanja i smještaja u turizmu;
3. 53,00 eura po krevetu ili smještajnoj jedinici u naseljima Blato, Prožura, Maranovići i Korita u kojima se obavlja djelatnost iznajmljivanja i smještaja u turizmu.

# Članak3.

 1) Danom stupanja na snagu ove Odluke prestaje važiti Odluka o visini paušalnog poreza po krevetu, odnosno po smještajnoj jedinici u kampu za područje Općine Mljet(„Službeni glasnikOpćine Općine Mljet“,br.10/22).

# Članak4.

1) Ova Odluka stupa na snagu osmog dana od dana objave u „Službenom glasniku Općine Mljet“, a primjenjuje se od 01. siječnja 2024. godine.

 DOSTAVITI: Predsjednik Općinskog vijeća:

1. Ministarstvo financija
2. Porezna uprava, PU Dubrovnik, Pero Bašica, dipl. ing.

Ispostava Dubrovnik

1. Službeni glasnik
2. Računovodstvo
3. U predmet Klasa: 024-01/23-01/06
4. Pismohrana